GN-108036
GN-108036 – galaktika, nutolusi apytikriai 12,9 mlrd. šviesmečių. Galaktika matoma tokia, kokia buvo praėjus tik 750 mln. metų nuo Didžiojo sprogimo. GN-108036 raudonasis poslinkis – 7,2. Galaktikos, susiformavusios per pirmuosius keletą šimtų milijonų metų nuo Didžiojo sprogimo, buvo gerokai mažesnės, tai būdinga ir GN-108036 galaktikai, tačiau ji išsiskiria tuo, kad yra ypač ryški ir pasižymi itin aktyvia žvaigždėdara. Iki GN-108036 atradimo nebuvo aptikta tokių tolimų ryškių galaktikų, be to, tebuvo patvirtintas tik dviejų už šią galaktiką tolimesnių ir senesnių kosminių objektų egzistavimas.